«Спартак-Налшыкым» бжьыпэм зыщегъэбыдэ
Урысей Федерацэм футболымкIэ и етIуанэ дивизионым и «Ипщэ» гупым щекIуэкI зэхьэзэхуэм ипкъ иткIэ «Спартак-Налшыкыр» Прогресс посёлкэм «Биолог-Новокубанск»-м вэсэмахуэ щыдэджэгуащ.
Ди щIалэхэр абы 2:0-у щытекIуащ икIи зэпеуэм я пашэныгъэр щагъэбыдащ. Налшыкдэсхэм ящыщу топхэр дагъэкIащ Соблыр Астемыррэ Гугуев Магомедрэ.
«Биолог-Новокубанск»-мрэ «Спартак-Налшыкмрэ» я зэIущIэр зэрекIуэкIамрэ зи чэзу джэгугъуэм иужькIэ турнир таблицэм игъуэта теплъэмрэ ятеухуа тхыгъэ ди газетым тетынущ.
Хьэтау Ислъам.
